stanford-oval/wikipedia huggingface dataset:
Fernandes (täsmennyssivu)

Fernandes voi tarkoittaa seuraavia:
Fernandes, japanilainen musiikkilaitevalmistaja
Fernandes, sukunimi:
Álvaro Fernandes (1400-luvulla), portugalilainen merenkulkija ja tutkimusmatkailija
Angelo Innocent Fernandes (1913–2000), intialainen roomalaiskatolinen arkkipiispa
Aníbal Fernandes (s. 1968), portugalilainen koskimeloja
Antonino Eugénio Fernandes Dias (s. 1948), portugalilainen roomalaiskatolinen piispa
António Fernandes (1400-luvulla), portugalilainen tutkimusmatkailija
Antônio Muniz Fernandes (s. 1952), brasilialainen roomalaiskatolinen arkkipiispa
Armando José Fernandes (1906–1983), portugalilainen säveltäjä ja pianisti
Bernardo Fernandes da Silva (s. 1965), brasilialainen jalkapalloilija
Bruno Fernandes, Bruno (s. 1984), brasilialainen jalkapallomaalivahti
Bruno Fernandes (s. 1994), portugalilainen jalkapalloilija
Carlos Fernandes (s. 1979), portugalilais-angolalainen jalkapallomaalivahti
Collien Fernandes (s. 1981), saksalainen malli
Daniel Fernandes (s. 1983), portugalilais-kanadalainen jalkapalloilija
Derek Fernandes (s. 1954), intialainen roomalaiskatolinen piispa
Edimilson Fernandes (s. 1996), sveitsiläinen jalkapalloilija
Gelson Fernandes (s. 1986), sveitsiläinen jalkapalloilija
George Fernandes (1930–2019), intialainen ammattiyhdistysjohtaja ja poliitikko, puolustusministeri 1998–2001 ja 2001–2004
José Augusto Martins Fernandes Pedreira (1935–2020), portugalilainen roomalaiskatolinen piispa
José Fernandes Veloso (1916–2006), brasilialainen roomalaiskatolinen piispa
Joseph Alexander Fernandes (1889–1967), intialainen roomalaiskatolinen arkkipiispa
Júlio César Fernandes (s. 1996), brasilialainen jalkapalloilija
Júnior Fernandes (s. 1988), chileläinen jalkapalloilija
Lawrie Fernandes (1929–1995), intialainen maahockeypelaaja ja olympiavoittaja
Luís Miguel Afonso Fernandes (s. 1989), Pizzi, portugalilainen jalkapalloilija
Manuel Fernandes (s. 1986), portugalilainen jalkapalloilija
Matheus Fernandes (s. 1998), brasilialainen jalkapalloilija
Mário Figueira Fernandes (s. 1990), brasilialainen jalkapalloilija
Oscar Lino Lopes Fernandes Braga (1931–2020), angolalainen roomalaiskatolinen piispa
Paula Fernandes (s. 1984), brasilialainen countrylaulaja
Peter Fernandes (1916–1981), intialainen maahockeypelaaja ja olympiavoittaja
Savio Dominic Fernandes (s. 1954), intialainen roomalaiskatolinen piispa
Serafim Fernandes de Araújo (1924–2019), brasilialainen kardinaali ja roomalaiskatolinen arkkipiispa
Stanislaus Fernandes (s. 1939), intialainen roomalaiskatolinen arkkipiispa
Tony Fernandes (s. 1964), malesialainen liikemies, Air Asia -lentoyhtiön toimitusjohtaja ja Formula 1 -tallipäällikkö
Vanessa Fernandes (s. 1985), portugalilainen triathlonisti
Vânia Fernandes (s. 1985), portugalilainen laulaja
Florența Crăciunescu

Florența Crăciunescu
Florența Crăciunescu (7. toukokuuta 1955 Craiova – 8. kesäkuuta 2008) oli romanialainen kiekonheittäjä, kuulantyöntäjä ja olympiamitalisti. Hän saavutti kiekonheiton pronssia Los Angelesin olympialaisissa vuonna 1984. Samoissa kisoissa Crăciunescu sijoittui kuulantyönnössä kahdeksanneksi. Vuoden 1980 olympialaisissa Moskovassa hän sijoittui kiekonheitossa kuudenneksi. EM-kisoissa Crăciunescu oli parhaimmillaan kiekonheitossa seitsemäs vuoden 1982 kisoissa Ateenassa.
Ennätyksekseen Crăciunescu heitti tuloksen 69,50 metriä vuonna 1985.
Floresinpittakerttunen

| Floresinpittakerttunen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Silkkikerttuset Scotocercidae
Suku::  Pittakerttuset Tesia
Laji::  everetti
Kaksiosainen nimi
 Tesia everetti  (Hartert, 1897) 
Katso myös
   Floresinpittakerttunen Wikispeciesissä   Floresinpittakerttunen Commonsissa 
Infobox OKNimi-testi OKIUCN-testi OK: 
Floresinpittakerttunen (Tesia everetti) on Indonesian kotoperäinen varpuslintu. Sen elinympäristö käsittää Pienten Sundasaarten Floresin (nimialalaji everetti) ja Sumbawan (alalaji sumbawana). Ernst Hartert kuvaili lajin holotyypin Floresista 1897.
Euroopan talousalue

Euroopan unionin (EU) jäsenvaltiot, jotka muodostavat osan Euroopan talousalueesta
  Euroopan vapaakauppajärjestön (EFTA) jäsenvaltiot, jotka muodostavat osan Euroopan talousalueesta (paitsi Sveitsi)
Euroopan talousalue (ETA) on yhteismarkkina-alue, jolla toteutetaan tavaroiden, palvelujen, pääomien ja työvoiman vapaata liikkuvuutta. Euroopan talousalueeseen kuuluvat Euroopan unionin (EU) jäsenvaltioiden lisäksi Islanti, Norja ja Liechtenstein. Talousalue laajentaa EU:n yhteismarkkinat EU:n jäsenvaltioiden lisäksi kyseisiin valtioihin, ilman että näitä valtioita koskevat EU:n jäsenyyteen liittyvät velvoitteet ja edut.
ETA-sopimus ei ainoastaan ulota Euroopan vapaakauppajärjestön (EFTA) jäsenvaltioihin sisämarkkinoita koskevia Euroopan yhteisön (EY) perustamissopimuksen perussääntöjä, vaan se sisältää myös kaikki sääntöjen täytäntöönpanemiseksi yhteisössä annetut lait, toisin sanoen sekundaarilainsäädännön eli yhteisön säännöstön. Lainsäädäntö sisällytetään ETA-sopimuksen pöytäkirjoihin ja liitteisiin, ja sopimus kattaa noin 1 600 yhteisön säädöstä, kuten asetuksia, direktiivejä, päätöksiä ja ei-sitovia säädöksiä, jotka koskevat lähinnä neljää vapautta ja niihin liittyviä politiikkoja sekä vähemmässä määrin rinnakkaispoliitikkoja.
Koska EFTA-maat joutuvat noudattamaan suurta määrää EU-lainsäädäntöä pääsemättä vaikuttamaan lakien sisältöön, on tilannetta Norjassa kutsuttu ”faksi-demokratiaksi”. Brysselissä vain faksataan direktiivit, joita Norjan tulee noudattaa.
Historia

Vuonna 1992 EY:n 12 jäsenvaltiota ja kaikki EFTAn jäsenet paitsi Sveitsi, mukaan lukien myös Suomi, neuvottelivat sopimuksen ETA:sta. Sen tarkoituksena oli laajentaa Euroopan sisämarkkinoiden etuja. Sopimus allekirjoitettiin Portossa Portugalissa toukokuussa 1992, ja se tuli voimaan 1. tammikuuta 1994 (Liechtensteinin osalta 1. toukokuuta 1995).[lähde? ]
Sveitsi ei liittynyt ETA:han, koska sveitsiläiset äänestivät kansanäänestyksessä liittymistä vastaan. Kolmesta EFTA-valtiosta on myöhemmin tullut EU:n jäseniä, joten EU:n jäsenvaltioiden lisäksi Euroopan talousalueeseen kuuluu ainoastaan kolme EU:n ulkopuolista maata: Islanti, Liechtenstein ja Norja. Perustamisensa jälkeen ETA on laajentunut EU:n uusien jäsenvaltioiden myötä.[lähde? ]
Maailman suurimmat markkinat

Ne 30 valtiota, jotka muodostavat ETA:n, muodostavat suurimmat yhtenäiset markkinat koko maailmassa. Markkinat ulottuvat Pohjoiselta jäämereltä Välimerelle asti. Alueella asuu yli 500 miljoonaa kuluttajaa. ETA:n ansiosta Euroopan sisämarkkinoiden neljä perusvapautta – tavaroiden (maataloustuotteita lukuun ottamatta), palvelujen, henkilöiden ja pääoman vapaa liikkuvuus – on laajennettu koskemaan EU:n lisäksi myös EFTA-valtioita.[lähde? ]
EFTA-valtiot ottivat käyttöön EU:n sisämarkkinoiden säännöt eli kaikki direktiivit, asetukset ja päätökset, jotka ovat tarpeellisia, jotta sisämarkkinat toimisivat kunnolla. Lisäksi EFTA-maat toimivat yhteistyössä joillakin sisämarkkinoita tukevilla aloilla, kuten tutkimus, ympäristönsuojelu ja kuluttajansuoja.[lähde? ]
ETA-valtiot

Lähteet:
Alankomaat
Belgia
Bulgaria
Espanja
Irlanti
Islanti
Italia
Itävalta
Latvia
Kreikka
Kroatia
Kypros
Liechtenstein
Liettua
Luxemburg
Malta
Norja
Portugali
Puola
Ranska
Romania
Ruotsi
Saksa
Slovakia
Slovenia
Suomi
Tanska
Tšekki
Unkari
Viro
ETA:n toimielimet

ETA-sopimuksen täytäntöönpanemiseksi ja kehittämiseksi on perustettu erilliset toimielimet:
ETA:n neuvosto on poliittisesti korkein toimielin, ja se koostuu ETA:n 30 jäsenvaltion ulkoministereistä. Se laatii suuntaviivat ETA-sopimuksen täytäntöönpanolle ja sen kehittämiseksi edelleen.
ETA:n sekakomitea vastaa sopimuksen käytännön hallinnoinnista. Se tekee päätöksiä, joilla sopimukseen sisällytetään uusia EU:n sääntöjä, jotta EFTA-valtioiden lainsäädäntö vastaisi EU:n lainsäädäntöä.
ETA:n parlamentaarinen sekakomitea koostuu Euroopan parlamentin ja EFTA-valtioiden parlamenttien jäsenistä. Se voi esittää kantojaan kertomusten ja päätöslauselmien muodossa.
EU:n jäsenvaltioiden ja EFTA-valtioiden työnantajien ja työntekijöiden edustajat tapaavat toisensa ETA:n neuvoa-antavassa komiteassa.
ETA-sopimuksen mukaisesti EFTA-valtioilla on tietty oikeus tulla kuulluiksi EU:n päätöksissä. Esimerkiksi valmisteltaessa lainsäädäntöehdotuksia ETA-sopimuksen kattamilla aloilla Euroopan komissio kuulee myös EFTA-valtioiden asiantuntijoita. ETA:n sekakomiteassa EFTA-valtioille tiedotetaan ja heitä kuullaan komission tekemistä lainsäädäntöehdotuksista. EFTA-valtioilla ei kuitenkaan ole oikeutta osallistua päätöksentekoon.
Maatalous ja kalastus eivät kuulu ETA-sopimuksen kattamiin aloihin. Maataloustuotteiden kauppaa on kuitenkin helpotettu sopimuksen liitteiden ja pöytäkirjojen avulla. Koska ETA ei muodosta tulliliittoa, sillä ei ole yhteisiä ulkoisia tariffeja. Tästä syystä tullimenettelyt on säilytetty EU:n jäsenvaltioiden ja EFTA-valtioiden välisillä rajoilla.
Aiheesta muualla

Kuvia tai muita tiedostoja aiheesta Euroopan talousalue Wikimedia Commonsissa
Gary Aramist

Gary Aramist (hepr. ‏גדי ארמיסט‎; s. 24. heinäkuuta 1958) on israelilainen entinen ampuja. Hän osallistui Los Angelesin olympialaisissa 1984 50 metrin pistoolikilpailuun, jossa hän sijoittui jaetulle 36. tilalle.
Gary Alcorn

Gary Alcorn (8. lokakuuta 1936 – 29. marraskuuta 2006) oli yhdysvaltalainen koripalloilija (sentteri). Hän pelasi Kalifornian osavaltionyliopistolla, Fresnossa ja tuli Detroit Pistonsin valitsemaksi NBA:n vuoden 1959 varaustilaisuuden kolmannella kierroksella. Hän teki NBA-debyyttinsä 18. lokakuuta 1959.
Lokakuusta joulukuuhun 1960 Alcorn pelasi vapaana pelaajana Los Angeles Lakersissa.
Gary Ablett

Gareth Ian "Gary" Ablett (19. marraskuuta 1965 Liverpool, Iso-Britannia – 1. tammikuuta 2012) oli englantilainen jalkapalloilija ja jalkapallomanageri. Hänen pelipaikkansa oli puolustaja. Ablett pelasi yhdeksän vuotta Liverpoolissa. Hän liittyi joukkueeseen 1982, debytoiden pääsarjatasolla 1986. Liverpoolissa hän voitti kaksi liigamestaruutta (1988 ja 1990) sekä FA Cupin (1989). Ablett siirtyi Evertoniin tammikuussa 1992. Hän oli mukana voittamassa FA Cupia myös Evertonin riveissä vuonna 1995. Ablett on ainut pelaaja, joka voitti FA Cupin sekä Liverpoolin että sen paikalliskilpailija Evertonin riveissä.
Uransa loppupuolella hän pelasi 104 peliä Birminghamissa, vieraili lyhyesti Wycombessa ja Blackpoolissa, päättäen uransa American A-leaguessa Long Island Rough Riders -joukkueen riveissä 2001.
Vuonna 2002 alkaneella manageriurallaan Ablett toimi toukokuuhun 2009 saakka Liverpoolin reservijoukkueen managerina, mistä hän siirtyi Stockport Countyn manageriksi. Ablett menehtyi Non-Hodgkinin lymfoomaan 1. tammikuuta 2012.
Fernandes

Fernandes on japanilainen musiikkilaitevalmistaja, joka tekee Fender Stratocaster- ja Telecaster-kopioita. Alkujaan vuonna 1969 se valmisti flamencokitaroita, mutta ajan myötä valmistus laajeni muihin kitaroihin ja vahvistimiin, ja se oli Japanin suurin kitaranvalmistaja. Se on tehnyt myös Gibson-replikoita nimellä Burny.
Aiheesta muualla

Wikimedia Commonsissa on kuvia tai muita tiedostoja aiheesta .
Fernandes
FM – rock-kanava

| FM – rock-kanava> FM |
| --- | --- |

Ohjaaja:  John A. Alonzo
Käsikirjoittaja:  Ezra Sacks
Tuottaja:   Rand Holston  Robert Larson 
Säveltäjä:  Barry Fasman
Kuvaaja:  David Myers
Leikkaaja:   Jeff Gourson  William Carruth 
Valmistustiedot
Valmistusmaa:  Yhdysvallat
Tuotantoyhtiö:  Universal Pictures
Levittäjä:  Universal Studios
Ensi-ilta:   1978  Suomessa 1979 
Kesto:  104 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
FM – rock-kanava (FM) on John A. Alonzon ohjaama yhdysvaltalainen musiikkielokuva vuodelta 1978. Ezra Sacksin käsikirjoittama elokuva kertoo 1970-luvun rockpainotteisesta radioasemasta Yhdysvalloissa.
Rooleissa

| 0 | 1 | 2 |
| --- | --- | --- |
|  Michael Brandon  | … |  Jeff Dugan   |
|  Eileen Brennan  | … |  ”Äiti”   |
|  Alex Karras  | … |  Doc Holliday   |
|  Cleavon Little  | … |  ”Pimeyden valtias”   |
|  Martin Mull  | … |  Eric Swan   |
Vastaanotto

FM jatkoi Saturday Night Fever – lauantai-illan huumaa -elokuvan (1977) aloittamaa rockelokuvien trendiä, mutta ei menestynyt kovin hyvin teattereissa.
Fernandina

Fernandina
Fernandina satellittikuvassa Isabelan länsipuolella.
| --- | --- |
Sijainti:  0°23′S, 91°31′W Galápagos Isabel Ecuador
Saariryhmä:  Galápagossaaret
Korkein kohta:  1 476 m
Pinta-ala:  642 km²
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Fernandina on yksi Galápagossaarten saarista. Se on läntisin saarista ja pinta-alaltaan kolmanneksi suurin. Fernandina on asumaton. Saarta hallitsee noin 1 500 metriä korkea aktiivinen tulivuori.
Aktiivisen tulivuoritoiminnan takia Fernandinalla ei ole paljon kasveja, ja se näyttää harmaalta. Eläimistä saarella asuu erityisesti suuria merileguaaniyhdyskuntia. Lisäksi saarella asuu mm. galapagosinmerimetsoja ja galapagosinpingviineja. Fernandinalla on myös endeeminen jyrsijälaji Nesoryzomys fernandinae.
Fernandinalla sijaitseva La Cumbre on purkautunut useasti. Sen huipulla on 6,5 kilometriä leveä kaldera, joka on noin 800 metriä syvä. Vuoden 1968 purkaus aiheutti kalderan pohjan pettämisen, ja sen romahtamisen parilla sataa metriä nykyiseen syvyyteensä. Kalderan romahtaminen aiheutti myös maanjäristyksiä.
Aiheesta muualla

Kuvia tai muita tiedostoja aiheesta Fernandina Wikimedia Commonsissa
Galápagossaaret
| --- | --- |
Saaret:   Baltra  Bartolomé  Darwin  Española  Fernandina  Floreana  Genovesa  Isabela  Marchena  North Seymour  Pinta  Pinzón  Rábida  San Cristóbal  Santa Cruz  Santa Fe  Santiago  South Plaza  Wolf 
Provinssin kantonit:   Isabel  San Cristóbal  Santa Cruz
Finnveden

Smålandin seudut viikinkiajalla. Punaiset ja mustat pisteet tarkoittavat maakunnassa sijaitsevia riimukiviä. Punaisten pisteiden riimukivet sisältävät kirjoituksia kaukomatkoilta.
Finnveden oli yksi keskiaikaisista "pienistä maista" (ruots. små landen), jotka vähitellen muodostivat Smålandin maakunnan. Finnveden sijaitsi Smålandin länsiosassa, ja siihen kuului kolme kihlakuntaa: Sunnerbon kihlakunta, Västbon kihlakunta ja Östbon kihlakunta. Nimien taustalla oli kihlakuntien sijainti Bolmen-järven etelä-, länsi- ja itäpuolella. Nykyään alue kuuluu Jönköpingin lääniin ja Kronobergin lääniin.
Finnveden muodosti tärkeän rajamaan Ruotsin ja Tanskan välillä kunnes Skånen maakunnat liitettiin Ruotsiin vuonna 1658. Vuonna 1632 Ruotsin toinen postiasema avattiin Markarydissä lähettää valtakunnanrajaa, mikä osoittaa seudun keskeistä merkitystä tuolloiselle Ruotsin valtakunnalle.
Kautta historian hyvinvointi on ollut Finnvedenissä maakunnan muita osia korkeampi. Dacken kapinaa Kustaa Vaasaa vastaan tuettiin Finnvedenissä paljon vähemmän kuin muualla Smålandissa. Finnveden tunnetaan yrityskulttuuristaan, jota nykyään kutsutaan nimellä Gnosjöandan.
Finnvedenissä sijaitsee Piksborgin linnanrauniot.
Nykyajan Finnveden

Nykyään "Finnveden" tarkoittaa Kronobergin läänin läntisimpiä osia ja pientä aluetta Hallandin läänin kaakkoiosassa. Tällä alueella on erittäin alhainen väentiheys. Pohjoisessa sijaitsevan Hylten ja etelässä sijaitsevan Knäredin välillä on vain vähän asutusta. Tämä on ainutlaatuista, sillä alue sijaitsee melko eteläisessä osassa Götanmaan historiallista pääaluetta. Riksväg 25 Halmstadista Ljungbyhyn (ja sieltä edelleen Växjöhön ja Kalmariin) kulkee alueen halki.
Aiheesta muualla

Finnvedens historia (Arkistoitu – Internet Archive) (ruotsiksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Finnveden
Käännös suomeksi
FM Towns Marty

| FM Towns Marty |
| --- | --- |


Kehittäjä:  Fujitsu
Sukupolvi:  Viides sukupolvi
Julkaisu:  1993
Laitteisto:  AMD 386SX
Muisti:  2MB RAM, 640KB VRAM
Tallennusväline:  CD-ROM (Green Book), SRAM kortti (PCMCIA), levykeasema
Lisälaitteet:  näppäimistö, hiiri
Liitettävyys:  karaoke, S-Video, kuulokkeet, mikrofoni
Lisää videopeliartikkeleitaVideopelien teemasivulla
FM Towns Marty on Fujitsun yksinomaan Japanissa julkaisema pelikonsoli. Konsoli perustuu FM Towns tietokoneen tekniikkaan ja oli yhteensopiva.
Ensimmäinen malli julkaistiin vuonna 1993 jota seurasi halvempi FM Towns Marty 2. Konsoli julkaistiin vain japanilaisille markkinoille.
Konsolista on julkaistu autoihin tarkoitettu FM Towns Car Marty: alkuvuodesta 1994 julkaistu MVP-1 oli alkuperäinen malli ja loppuvuodesta 1994 julkaistu MVP-10 oli uudelleensuunnitellulla asemalla varustettu.
Konsolin valmistus lopetettiin Sega Saturnin ja Sony PlayStationin tullessa markkinoille.
Tekniikka

CPU: AMD 386SX, 16MHz
2MB RAM, 640KB VRAM
grafiikka: Fujitsun erikoispiiri
ääni: Yamaha YM2612, Ricoh RF5c68
CD-ROM, 3,5" levykeasema
PCMCIA korttipaikka
Levykkeet käyttivät 1.2M formaattia, jota käytettiin myös NEC PC-9801 tietokoneissa.
Pelit

Konsolille julkaistiin 73 peliä.
Koska suuri osa FM Towns tietokoneelle julkaistusta peleistä on yhteensopivia, käytännössä määrä on suurempi.
Käännös suomeksi
Fiat Scudo

Fiat Scudo on Fiatin vuosina 1996–2016 ja uudelleen vuodesta 2022 lähtien valmistama paketti- ja tila-automalli. Sen lähes identtiset sisarmallit ovat alusta alkaen olleet Citroën Jumpy ja Peugeot Expert, toisesta sukupolvesta lähtien myös Toyota Proace, kolmannessa sukupolvessa lisäksi Opel Vivaro. Scudo sijoittuu mallistossa pienemmän Fiat Doblòn ja suuremman Ducaton väliin. Vuosina 2016–2020 mallistossa oli Scudon tilalla Fiat Talento, joka oli uudelleennimetty Renault Trafic.
Fiat Scudo I (1996–2006)

| Fiat Scudo I |
| --- | --- |

Valmistustiedot
Valmistusmaa:   Ranska
Valmistaja:  Fiat
Valmistusvuodet:  1996–2006
Korimalli:  pakettiauto tila-auto
Edeltäjä:  Fiat 900
Seuraaja:  Fiat Scudo II
Teknisesti samankaltaisia:  Citroën Evasion Citroën Jumpy I Fiat Ulysse Lancia Zeta Peugeot 806 Peugeot Expert I
Tekniset tiedot
Moottori:  R4
Iskutilavuus:  1,6–2,0 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali
Ensimmäisen sukupolven Scudo esiteltiin vuonna 1996 sisarmalliksi jo aiemmin markkinoille tulleille Citroën Jumpylle ja Peugeot Expertille. Autot perustuvat samalle pohjalevylle kuin PSA-konsernin ja Fiatin yhteistyössä kehittämät Eurovan-tila-autot (Citroën Evasion, Peugeot 806, Fiat Ulysse, Lancia Zeta).
Kaikki kolme sisarmallia kokivat vuonna 2004 kasvojenkohotuksen, jossa erityisesti keulan ilmettä uudistettiin uusilla ajovaloilla, puskurilla ja etusäleiköllä.
Fiat Scudo II (2007–2016)

| Fiat Scudo II |
| --- | --- |

Valmistustiedot
Valmistusmaa:   Ranska
Valmistaja:  Fiat Professional
Konserni:  Fiat Chrysler Automobiles
Valmistusvuodet:  2007–2016
Korimalli:  pakettiauto tila-auto
Edeltäjä:  Fiat Scudo I
Seuraaja:  Fiat Talento
Teknisesti samankaltaisia:  Citroën Jumpy II Peugeot Expert II Toyota Proace I
Tekniset tiedot
Moottori:  R4
Iskutilavuus:  1,6–2,0 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 6-vaihteinen manuaali
Toisen sukupolven Scudo esiteltiin vuoden 2007 alussa. Vuonna 2012 Scudon, Jumpyn ja Expertin sisarmalliksi esiteltiin Toyota Proace, joka korvasi Hiacen Euroopan markkinoilla.
Vuoden 2012 Euro NCAP -kolaritestistä Scudo sai tulokseksi kolme tähteä viidestä.
Fiat Scudo III (2022–)

| Fiat Scudo III |
| --- | --- |

Valmistustiedot
Valmistusmaa:   Iso-Britannia  Ranska
Valmistaja:  Fiat Professional
Konserni:  Stellantis
Valmistusvuodet:  2022–
Muut nimet:  Fiat Ulysse
Korimalli:  pakettiauto tila-auto
Edeltäjä:  Fiat Talento
Teknisesti samankaltaisia:   EMP2-pohjalevyn mallit  Citroën Berlingo III  Citroën C4 Picasso II  Citroën C5 Aircross  Citroën C5 X  Citroën C6 (2016)  Citroën Jumpy III  Dongfeng Fengshen A9  DS 7 Crossback  DS 9  Fiat Doblò III  Opel Astra L  Opel Combo D  Opel Grandland  Opel Vivaro C  Peugeot 308 II  Peugeot 308 III  Peugeot 3008 II  Peugeot 408 II  Peugeot 508 II  Peugeot 5008 II  Peugeot Expert III  Peugeot Partner III  Toyota Proace II  Toyota Proace City 
Tekniset tiedot
Pohjalevy:  PSA EMP2
Moottori:  R4
Käyttövoima:  bensiini diesel sähkö
Vetotapa:  etuveto
Vuonna 2022 markkinoille tullut, Fiat Talenton korvannut kolmannen sukupolven Scudo on jälleen perustaltaan sama auto kuin Citroën Jumpy, Peugeot Expert ja Toyota Proace. Neljäs sisarmalli on Opel Vivaro. Scudon tila-automalli tunnetaan nimellä Fiat Ulysse.
Aiheesta muualla

Kuvia tai muita tiedostoja aiheesta Fiat Scudo Wikimedia Commonsissa
Scudo Fiat Professionalin kotisivuilla
Fiatin automallit
Ensimmäisen sukupolven facelift-malli.
Flores (departementti)

| Flores |
| --- | --- |
 lippu:  vaakuna

Valtio:  Uruguay
Pääkaupunki:  Trinidad
Pinta-ala:  
 – Kokonaispinta-ala:  5 144 km²
Väkiluku:  25 050
Infobox OKVirheellinen NIMI-arvo: 
Flores on departementti Uruguayssa. Sen pinta-ala on 5 144 km² ja väkiluku on 25 050 asukasta. Departementin pääkaupunki on Trinidad.
Aiheesta muualla

Kuvia tai muita tiedostoja aiheesta Flores (departementti) Wikimedia Commonsissa
Floresinmeri

Floresinmeren sijainti Kaakkois-Aasiassa
Auringonlasku Floresinmerellä
Floresinmeri on 240 000 neliökilometrin kokoinen vesialue Indonesiassa. Lännessä sen rajana on Balinmeri, luoteessa Jaavanmeri, idässä ja koillisessa Bandanmeri. Etelässä ovat Intian valtameri ja Savunmeri, mutta useat saaret erottavat ne Floresinmerestä.
Pienet Sundasaaret ja Sulawesi rajoittuvat tähän mereen. Kansainvälinen merikartoitusjärjestö International Hydrographic Organization (IHO) määrittelee Floresinmeren Malaijien saariston osaksi
Aiheesta muualla

Floresinmeren saarten satelliittikuva (NASA)
Floresinmeri (Astro Geo Data)
Eliittikisat 2017

Eliittikisat järjestettiin vuonna 2017 viidellä paikkakunnalla: Lahdessa, Kuortaneella, Joensuussa, Lapinlahdella ja Lappeenrannassa.
Osakilpailut

| Päivä | Kaupunki |
| --- | --- |
9. kesäkuuta: Lahti
17. kesäkuuta: Kuortane
12. heinäkuuta: Joensuu
16. heinäkuuta: Lapinlahti
26. elokuuta: Lappeenranta
Osakilpailut > Lahti

Lahden eliittikisat järjestettiin 9. kesäkuuta 2017.
Miehet
| Laji | 1>  sija | Tulos | 2>  sija | Tulos | 3>  sija | Tulos |
| --- | --- | --- | --- | --- | --- | --- |
| 100 m (-1,4) |  Emile Erasmus | 10,35 |  Sydney Siame | 10,39 |  Samuel Purola | 10,44 SE17 SE19 |
| 1 500 m |  George Manangoi | 3.46,72 |  Topi Raitanen | 3.46,75 |  Samu Mikkonen | 3.47,23 |
| 110 m aidat (-0,3) |  Alexander John | 13,61 |  Elmo Lakka | 13,69 |  Valtteri Kalliokulju | 14,50 |
| 400 m aidat |  Haron Koech | 50,86 |  Kiprono Kosgei | 52,31 |  Valtteri Toimela | 53,50 |
| Seiväshyppy |  Hiroki Ogita | 525 |  Tommi Holttinen | 525 |  Niko Koskinen | 500 |
| Pituushyppy |  Godfrey Khotso Mokoena | 7,86 (-0,9) |  Kristian Pulli | 7,59 (+0,2) |  Andreas Otterling | 7,52 (-1,3) |
| Moukarinheitto |  Henri Liipola | 70,62 |  Juho Saarikoski | 70,12 |  Tommi Remes | 69,11 |
Naiset
| Laji | 1>  sija | Tulos | 2>  sija | Tulos | 3>  sija | Tulos |
| --- | --- | --- | --- | --- | --- | --- |
| 200 m (-2,0) |  Anniina Kortetmaa | 24,26 |  Milja Thureson | 24,34 |  Aino Pulkkinen | 24,61 |
| 1 500 m |  Sara Kuivisto | 4.15,26 |  Hannah England | 4.15,61 |  Kaisa Tyni | 4.28,54 |
| 100 m aidat (-1,5) |  Lindsay Lindley | 13,38 |  Nooralotta Neziri | 13,44 |  Raven Clay | 13,53 |
| 400 m aidat |  Viivi Lehikoinen | 58,21 |  Emma Koistinen | 58,61 |  Eveliina Määttänen | 59,30 |
| Korkeushyppy |  Linda Sandblom | 183 |  Maryia Zhodzik | 183 |  Ella Junnila | 183 |
| Pituushyppy |  Matilda Bogdanoff | 635 (+0,2) |  Taika Koilahti | 614 (-0,7) |  Kira Kytölä | 599 (-0,4) |
| Keihäänheitto |  Sunette Viljoen | 62,18 |  Oona Sormunen | 58,95 |  Heidi Nokelainen | 57,49 |